PTT ร่วมมือกรมป่าไม้-ม.เกษตรฯ พัฒนาพื้นที่สีเขียวให้ชุมชนบางกะเจ้า
PTT ร่วมมือกรมป่าไม้-ม.เกษตรฯ พัฒนาพื้นที่สีเขียวให้ชุมชนบางกะเจ้า เมื่อเร็ว ๆ นี้
20 ก.พ. 2563

ดร.สุเมธ ตันติเวชกุล เลขาธิการมูลนิธิชัยพัฒนา ร่วมด้วย นางศิวพร ฉั่วสวัสดิ์ และ ผศ.ดร.สคาร ทีจันทึก รองคณะบดีฝ่ายสถานีวิจัยและคณะเชิงนิเวศ มหาวิทยาลัยเกษตรศาสตร์ ร่วมเป็นสักขีพยานใน “พิธีส่งมอบโครงการพัฒนาและพื้นฟูพื้นที่สีเขียวสวนเฉลิมพระเกียรติฯ 80 พรรษา” ต.ทรงคนอง อ.พระประแดง จ. สมุทรปราการ
โดยมี นายชาญศิลป์ ตรีนุชกร ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT เป็นผู้ส่งมอบฯ ให้แก่ นายจิระศักดิ์ ชูความดี รองอธิบดีกรมป่าไม้ ซึ่งเป็นโครงการที่ ปตท. กรมป่าไม้ และมหาวิทยาลัยเกษตรศาสตร์ ร่วมลงนามบันทึกข้อตกลง เพื่อพัฒนาและฟื้นฟูให้เป็นศูนย์ศึกษาเรียนรู้ป่าดิบลุ่มน้ำเจ้าพระยา (ช่วงระหว่างปี 2559-2562) โดยปัจจุบันดำเนินการแล้วเสร็จพร้อมส่งมอบคืนกรมป่าไม้เพื่อดูแลให้เป็นแหล่งเรียนรู้ทางธรรมชาติ และสถานที่พักผ่อนหย่อนใจในพื้นที่คุ้งบางกะเจ้าต่อไป เมื่อเร็ว ๆ นี้